Nr. L 122/48 De Europæiske Fællesskabers Tidende 17. 5. 91 KOMMISSIONEN KOMMISSIONENS BESLUTNING af 12. april 1991 om en fusions forenelighed met det fælles marked 0 (IV/MO42 — Alcatel/Telettra) Rådets forordning (EØF) nr. 4064/89 (Kun den engelske udgave er autentisk) (91/251/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (FØF) nr. 4064/89 af 21. december 1989 om kontrol med fusioner og virk- somhedsovertagelser (1), særlig artikel 8, stk. 2, under henvisning til Kommissionens beslutning af 21. januar 1991 om at indlede denne procedure, efter at have givet de deltagende virksomheder lejlighed til at udtale sig om de af Kommissionen foreslåede forpligtelser, efter høring af Det Rådgivende Udvalg for Kontrol med Fusioner og Virksomhedsovertagelser (?), og ud fra følgende betragtninger : I. SAGSFREMSTILLING Procedurens art (1) — Denne procedure vedrører en planlagt fusion, der blev anmeldt den 10. december 1990 i henhold til artikel 4 i forordning (EØF) nr. 4064/89, og som går ud på, at Alcatel NV (Alcatel) fra Fiat SpÅ (Fiat) erhverver en kontrollerende andel på 69,2 % af aktierne i Telettra SpÅ (Telettra). Til gengæld over- tager Telettra samtlige aktier i Alcatel Face SpÅ, der er et datterselskab af Alcatel. Fiat vil fortsat besidde 25,4 % af Telettra. De resterende aktier i (') EFT nr. L 395 af 30. 12. 1989, s. 1, berigtiget i EFT nr. L 257 af 2. 9. 1990, s. 13. ; (?) EFT nr. C 127 af 17. 5. 1991, s. 2. Telettra indehaves for øjeblikket af den spanske televirksomhed, Telefonica de Espafia (Telefonica). Parterne (2) m— Alcatel ejes for 70 %'s vedkommende af Alcatel Alsthom Compagnie Générale d'Electricité (Alcatel Alsthom), der tidligere var kendt under betegnelsen CGE. Alcatel er primært leverandør af telekommu- nikationssystemer og -udstyr og havde i 1989 på verdensplan en samlet omsætning på 12,8 mia. ECU. Alcatel Alsthom havde på verdensplan en koncernomsætning på 20,7 mia. ECU i 1989, hvoraf hovedparten hidrørte fra energi- og trans- portsektoren, den nukleare sektor samt elektronik- og batterisektoren. Alcatel Alsthoms omsætning inden for Fællesskabet var i 1989 på 16,5 mia. ECU. Omsætningen oversteg ikke i én og samme medlemsstat to tredjedele. (3) — Telettra er primært leverandør af telekommunika- tionssystemer og -udstyr. I 1989 havde Telettra på verdensplan en samlet omsætning på 1,1 mia. ECU, hvoraf 0,95 mia. ECU hidrørte fra Fællesskabet. Telettras samlede omsætning på fællesskabsplan oversteg ikke i én og samme medlemsstat to tredje- dele. Den kontekst, hvori aftalen indgår (4) — Aftalen om erhvervelse af kontrollen med Telettra er en af komponenterne i en rammeaftale indgået mellem Fiat og Alcatel Alsthom. De andre kompo- nenter i rammeaftalen er: — Magneti Marelli, et datterselskab af Fiat, erhverver en kontrollerende andel af kapitalen i Alcatel Alsthoms batteridatterselskab CEAC. Denne planlagte fusion, der er betinget af gennemførelsen af Alcatel/Telettra-aftalen, er blevet anmeldt og behandles særskilt under sag nr. IV/MO43 ) () EFT nr. C 315 af 14. 12. 1990, s. 14.